Haar standpunt sou gewig gedra het as dit ’n suiwer huishoudelike saak was, en sy byvoorbeeld die Veteraantrekkervereniging oor die vingers sou tik. Die beleid is immers in ’n stemming deur die parlement aanvaar, al is dit nog nie in wetgewing gegiet nie. En in hierdie geval, die Grondwet en die Handves van Menseregte.
Maar Sisulu het ’n soewereine land bygedam, wat net soos Suid-Afrika, internasionale verdrae onderteken en geratifiseer het wat grondonteiening sonder vergoeding verbied – verdrae wat die reg op eiendom ’n basiese mensereg maak.
Soms sal ’n land selfs oorlog maak oor ’n ander wat hom nie by die bepalings van ’n verdrag hou nie. (In vergelyking hiermee het Suid-Afrika baie, baie lig by Australië daarvan afgekom.)
Die Grondwet self bepaal dat ’n internasionaal aanvaarbare vertolking van die internasionale reg deur die howe ingespan moet word om wette uit te lê.
As Suid-Afrika wil weet watter soort internasionale kritiek hy te wagte kan wees as die onteieningskwessie so onhandig soos tot dusver hanteer word, moet die deurtimmer van die sogenaamde snoerwet net in herinnering geroep word. Jaar ná jaar het Suid-Afrika erg op die persvryheidsindeks teruggeval, tot ’n misverstand skielik die druk verlig het. Hierna het Verslaggewers Sonder Grense jaarliks gemeld Zuma het “geweier” om die wet te teken. (Hy het dit vir regsadvies verwys.)
Die internasionale veroordeling oor die beplande snoerwet het ’n aanduiding gegee oor hoe erg lande is as ander se menseregte geskend word. Dat Suid-Afrika ongestraf daarvan gaan afkom, is skraps. En ’n land wat spook om rommelstatus af te skud, moet liefs nie met die leeu se voorpoot speel nie…
Toemaar ons sal genoeg tande kry wanneer die groot popo die fan strike – en dit is nie meer ver nie.
Die AFD is ons goedgesind – en die traktaat wat die Duitsers e in die vroee 1900’s geteken het staan nog. Dit word die Blou Skrif genoem.
Ek wil graag by Deon aansluit en noem dat ons nie agteroorsit en kyk hoe Agriforum en ander partye werk maak van die saak wat elke blanke in die gesig staar nie. Elkeen van ons kan self ook bydrae lewer deur soveel as moontlik FEITE van wat daagliks gebeur, die wereld in te stuur. Daar is menige media wereld-wyd daar buite waar ons dit wat nou gebeur kan verkondig. Soos Deon se, smee die yster terwyl hy nog warm is. Dis ons elkeen se PLIG, vir ons kinders en nageslag!